CELEX: E2010J0015
Language: el
Date: 2012-04-18 00:00:00
Title: Απόφαση του Δικαστηρίου, της 18ης Απριλίου 2012 , στην υπόθεση E-15/10 — Posten Norge AS κατά της Εποπτεύουσας Αρχής της ΕΖΕΣ (Προσφυγή για ακύρωση απόφασης της Εποπτεύουσας Αρχής της ΕΖΕΣ — Ανταγωνισμός — Κατάχρηση δεσπόζουσας θέσης — Αγορά υπηρεσιών αποστολής δεμάτων από επιχειρήσεις σε καταναλωτές με παράδοση σε συγκεκριμένα σημεία — Δίκτυο διανομής — Συμφωνίες αποκλειστικότητας — Συμπεριφορά που θα μπορούσε να οδηγήσει σε κατάργηση του ανταγωνισμού στην αγορά — Αιτιολόγηση — Διάρκεια της παράβασης — Πρόστιμο)

11.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 307/25
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 18ης Απριλίου 2012
   στην υπόθεση E-15/10
   Posten Norge AS κατά της Εποπτεύουσας Αρχής της ΕΖΕΣ
   (Προσφυγή για ακύρωση απόφασης της Εποπτεύουσας Αρχής της ΕΖΕΣ — Ανταγωνισμός — Κατάχρηση δεσπόζουσας θέσης — Αγορά υπηρεσιών αποστολής δεμάτων από επιχειρήσεις σε καταναλωτές με παράδοση σε συγκεκριμένα σημεία — Δίκτυο διανομής — Συμφωνίες αποκλειστικότητας — Συμπεριφορά που θα μπορούσε να οδηγήσει σε κατάργηση του ανταγωνισμού στην αγορά — Αιτιολόγηση — Διάρκεια της παράβασης — Πρόστιμο)
   2012/C 307/11
   Στην υπόθεση E-15/10 Posten Norge AS κατά της Εποπτεύουσας Αρχής της ΕΖΕΣ — ΠΡΟΣΦΥΓΗ για ακύρωση της απόφασης αριθ. 322/10/COL, της 14ης Ιουλίου 2010, σχετικά με διαδικασία βάσει του άρθρου 54 της συμφωνίας ΕΟΧ (υπόθεση αριθ. 34250 Norway Post/Privpak) ή, εναλλακτικά, ακύρωση ή μείωση του προστίμου που επεβλήθη στην ενάγουσα με την εν λόγω απόφαση, το Δικαστήριο, αποτελούμενο από τον Carl Baudenbacher, πρόεδρο και εισηγητή δικαστή, τους Per Christiansen και Páll Hreinsson, δικαστές, εξέδωσε απόφαση στις 18 Απριλίου 2012, το διατακτικό της οποίας έχει ως εξής:
   Με την παρούσα απόφαση το Δικαστήριο:
   
               1)
            
            
               Ορίζει το πρόστιμο που επεβλήθη βάσει του άρθρου 2 της απόφασης αριθ. 322/10/COL, της 14ης Ιουλίου 2010, σχετικά με διαδικασία βάσει του άρθρου 54 της συμφωνίας ΕΟΧ (υπόθεση αριθ. 34250 Norway Post/Privpak) στην Posten Norge AS σε 11 112 000 EUR.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Posten Norge AS φέρει τα δικά της δικαστικά έξοδα και το 75 % των εξόδων της Εποπτεύουσας Αρχής της ΕΖΕΣ, καθώς και τα έξοδα των Schenker North AB, Schenker Privpak AB και Schenker Privpak AS.
            
         
               4)
            
            
               Η Εποπτεύουσα Αρχή της ΕΖΕΣ φέρει τα λοιπά δικαστικά της έξοδα.